Uashingtoni shkurton fondet për refugjatët palestinezë
Agjencia palestineze e ndihmave vuan pasojat e këtij vendimi të administratës së Presidentit Trump
Refugjatët palestinezë janë të shqetësuar për të ardhmen e tyre pasi Shtetet e Bashkuara njoftuan se po shkurtojnë fondet për Agjencinë e Kombeve të Bashkuara për refugjatët palestinezë. Administrata e Presidentit Trump ka kritikuar organizatën për zgjerimin e komunitetit të atyre që përfitojnë, pa zgjidhur problemet e tyre. Agjencia e OKB-së ka hedhur poshtë me forcë akuzat se po e ushqen krizën e refugjatëve dhe po fajëson komunitetin ndërkombëtar se nuk po arrin një zgjidhje paqësore të konfliktit izraelito-palestinez. Mbi 100 mijë refugjatë jetojnë në kampin Baqa, në Veri të Amanit, kryeqytetit të Jordanisë. Disa prej tyre kanë qenë aty që nga viti 1968, kur u hap kampi dhe shumë të tjerë kanë lindur këtu. thotë refugjatja palestineze, Zeinab Al-Ardaba. Baqa është vetëm njëri nga kampet e refugjatëve palestinezë në Jordani, Liban dhe vende të tjera të Lindjes së Mesme, që financohen nga agjencia e OKB-së. Kontributi amerikan përbën rreth një të tretën e fondeve të agjencisë. Humbja e tij, e rëndon barrën e një organizate në vështirësi financiare. , thotë Chris Gunness, zëdhënës i UNRWA-s . Administrata e Presidentit Trump njoftoi se do ta ndërpresë kontributin e vetëm duke përmendur si arsye mungesën e efiçensës së agjencisë. Kryeministri izraelit, Benjamin Netanyahu e përshëndeti vendimin. Kreu i agjencisë, Pierre Krähenbühl i mohoi me forcë akuzat për paaftësi të agjencisë. Rreth 750 mijë vetë u detyruan të linin vendin dhe shtëpitë e tyre gjatë formimit të shtetit të Izraelit para 70 vjetësh. Si rezultat i konflikteve pasuese dhe lindjeve, ai numër është rritur deri në 5 milionë. Ata që humbën shtëpitë gjatë luftës arabo-izraelite të vitit 1948 dhe pasardhësit e tyre gëzojnë të drejtën të marrin ndihmë ndërkombëtare. Shumë refugjatë thonë se do të preferonin të shkonin në shtëpitë e tyre sesa të jetonin me ndihma. Por Izraeli e ka bërë të qartë se nuk do të rikthejë asnjë nga shtëpitë ose tokën që ka pushtuar.